Source: https://poradna.finance.sk/dane-a-uctovnictvo/135-zdanenie-vyhry/
Timestamp: 2019-08-22 09:07:35+00:00

Document:
Otázka: 08.08.2009 14:46
Dobrý deň, som študentka VS a chcela by som sa opýtať na jednu vec.V jednej súťaži v novinách som vyhrala na celé 2 týždne auto s plnou nádržou. V novinách píšu,že pri poskytnutí nepeňažnej výhry je daň povinný zaplatiť výherca sútaže. Informatívna hodnota ceny je 650,58 eur plus benzin a poistenie. Lenže ak ja som študent a nezarábam, chcem sa opýtať, či pri preberaní výhry som povinná zaplatiť tú daň z nepeňažnej výhry.Či sa to vzťahuje len na pracujúcich alebo aj na študentov. Za odpoveĎ vopred ďakujem.
Odpoveď: Odpovedal(a): Redakcia , 13.08.2009 08:29
Dobrý deň. 1. Oslobodenie prijatých cien a výhier od dane z prijmov je taxatívne vymedzené v § 9 ods. 2 písm. m. zákona č. 595/2003 Z.z. V uvedenom ustanovení je uvedená hodnota oslobodenia od dane vo výške 165,97 Eur. Zdaňovanie cien a výhier patrí medzi ostatné prijmy podľa § 8 ods.1 písm. i, j toho istého zákona. 2. Hodnotu výhry by Vám mal uviesť prevádzkovateľ súťaže pri preberaní výhry v zmysle § 8 ods. 10 toho istého zákona. 3. Okrem toho § 8 v ods.10 uvádza, že podľa § 43, zákona o daniach z prijmov (teda zrážkovou daňou) sa zdaňujú výhry okrem nepeňažnej výhry plynúcej zo zdrojov na Slovensku. Teda vo Vašom prípade by sa jednalo o zahrnutie výhry do daňového priznania za rok 2009. Na základe dôkladného poznania podmienok, za ktorých ste získala výhru, myslím, že by bolo možné vo Vašom prípade použiť ustanovenie § 32, v prípade, že by ste za rok 2009 nemala žiadne iné prijmy. ( poznámka - všetky ustanovenia sú zo zákona 595/2003 Z.z. o daniach z prijmov) Gúčik, Ing.

References: § 9
 § 8
 § 8
 § 8
 § 43
 § 32